417.04 REGOLAMENTI DWAR IT-TRATTAT TA’ KOOPERAZZJONI DWAR IL-PRIVATTIVI L-AVVIŻ LEGALI 98 ta’ l-2007, kif emendat bl-Avviż Legali 426 of 2007. L-AVVIŻ LEGALI 98 ta’ l-2007, kif emendat bl-Avviż Legali 426 of 2007. 1. It-titolu ta’ dawn ir-regolamenti hu Regolamenti dwar it-Trattat ta’ Kooperazzjoni dwar il-Privattivi. Tifsir. 2. F’dawn ir-regolamenti, u kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar il-Privattivi Industrijali u d-Disinni, u kliem u frażijiet użati f’dawn ir-regolamenti għandu jkollhom l-istess tifsir kif mogħti lilhom fl-Att; Kap. 417. Kap. 417. " it-Trattat " tfisser il-Trattat ta’ Kooperazzjoni dwar il-Privattivi magħmul f’Washington fid-19 ta’ Ġunju, 1970 u kif rivedut; "desinjazzjoni", "applikazzjoni internazzjonali " u "Uffiċċju riċevitur" għandhom l-istess tifsir kif mogħti lilhom fit-Trattat; " l-Uffiċċju " tfisser l-uffiċċju nazzjonali responsabbli għall-ħruġ ta’ privattivi f’Malta. 3. Liġi li tapplika. (1) Il-Kontrollur għandu jipproċessa l-applikazzjonijiet internazzjonali skond id-disposizzjonijiet tat-Trattat, tar-Regolamenti stabbiliti taħtu u ta’ l-Istruzzjonijiet Amministrattivi taħt dawk ir-Regolamenti, u skond id-disposizzjonijiet ta’ dawn ir-regolamenti u ta’ l-Att. (2) Fil-każ ta’ konflitt bejn id-disposizzjonijiet tat-Trattat u dawk ta’ dawn ir-regolamenti u ta’ l-Att, id-disposizzjonijiet tat-Trattat, ir-Regolamenti magħmulin taħtu u l-Istruzzjonijiet Amministrattivi taħt dawk ir-Regolamenti għandhom jipprevalu. 4. (1) L-Uffiċċju għandu jaħdem bħala Uffiċċju riċevitur fil-każ ta’ applikazzjoni internazzjonali li tiġi preżentata fih minn resident ta’ Malta jew persuna ta’ nazzjonalità Maltija. (2) Applikazzjoni internazzjonali li tiġi preżentata fl-Uffiċċju għandha tiġi preżentata fl-ilsien Ingliż u l-ħlas tad-dritt ta’ trasmissjoni ordnat għandu jiġi mħallas fl-Uffiċċju. 5. Applikazzjonijiet internazzjonali. Sostitwita: A.L.426 ta’ l-2007. Applikazzjoni internazzjonali li jkun fiha desinjazzjoni għal Malta għandha tiġi trattata bħala li tindika x-xewqa li tinkiseb privattiva Ewropea li jkun fiha desinjazzjoni għal Malta. Skeda ta’ Drittijiet Regolament 4(2) Ħlas ta’ trasmissjoni għall-preżentata ta’ € 46.59 + ħlas ta’ servizzi Applikazzjoni ta’ Privattiva Internazzjonali..... ta’ courier.